**Újrapapír: Egy adomány két jó ügy szolgálatában**

Újrapapír termékek adományozásával segíti a Tűzoltó utcai gyermekklinikát és hívja fel a figyelmet a környezet védelmére a Tetra Pak

Budaörs, 2017. május 15. – **Egymillió forint értékű, újrapapírból készült kéztörlőt és orvosi papírlepedőt adományozott a Tetra Pak a Semmelweis Egyetem II. Sz. Gyermekgyógyászati Klinikának, vagyis közismert nevén a Tűzoltó utcai gyermekklinikának. Az adomány idén két jó ügyet is szolgál, hiszen egyszerre segíti a korházat mindennapi működésében valamint május 15-én, a Klímaváltozási Akciónapon felhívja a figyelmet a környezet védelmének fontosságára.**

A Tetra Pak hetedik éve rendszeresen adományoz a mindennapi működést segítő termékeket a Semmelweis Egyetem II. Sz. Gyermekgyógyászati Klinikának, amely Magyarország egyik legnagyobb gyermekgyógyászati intézménye. A 11 fekvőbeteg osztály mellett, naponta közel 200 gyermeket látnak el ambulánsan az orvosok, ami negyedévente akár 20.000 vizitet is jelenthet.

*„Az újrapapír kéztörlőknek és orvosi papírlepedőknek minden évben nagy hasznát vesszük, mivel segítségükkel 3-4 hónapra fedezni tudjuk e gyorsan fogyó segédeszközökből készleteinket, így pedig költségeket tudunk átcsoportosítani az intézmény fenntartásából az aktív gyógyító munkára”* – mondta Prof. Dr. Szabó András, a *Semmelweis Egyetem II. Sz. Gyermekgyógyászati Klinika*igazgatója. *„Gyermekklinikánkon kezelik az ország minden második leukémiás, illetve daganatos beteg gyermekét. Ez a speciális betegellátás pedig modern műszereket és jó minőségű orvosi eszközöket igényel, amelyekből többet vásárolhatunk meg a Tetra Paktól kapott papírtermékekkel felszabadított források segítségével”* – tette hozzá Prof. Dr. Szabó András.

**Nemzetközi Klímaváltozási Akciónap:**

A Nemzetközi Klímaváltozási Akciónap célja a lakosság figyelmének felhívása a bolygónk éghajlatát fenyegető veszélyekre, és a klímaváltozás által előidézett, természeti változásokra. Ezen a napon a programban résztvevő szervezetek és önkéntesek más és más módon, például faültetéssel, szemétszedéssel, flashmobokkal, művészeti performanszokkal állnak ki a környezetvédelem ügye mellett.

*„Nagy örömünkre szolgál, hogy támogatásunkkal segíthetjük a gyermekklinikát és az itt folyó gyógyító munkát”* – mondta Molnár Zita, a Tetra Pak Hungária Zrt. kommunikációs igazgatója. *„Vállalatunk számára fontos, hogy tevékenységünkkel és társadalmi szerepvállalásunkkal segíthessük az arra rászorulókat, annak pedig külön örülünk, hogy az idén a támogatásunkkal beszerzett újrapapír termékek egy olyan napon érkeztek meg a klinikára, amely Földünk védelmére hívja fel a figyelmet”* – tette hozzá az igazgató.

A Semmelweis Egyetem II. Sz. Gyermekgyógyászati Klinikának adományozott kéztörlők és orvosi papírlepedők olyan szelektíven gyűjtött és újrahasznosított papírhulladékból készülnek, mint a Tetra Pak által gyártott tejes és gyümölcsleves italos kartondobozok. A kartondobozok papír alapanyaga akár ötször-hatszor is újrahasznosítható, így az azokból készített termékek gyártásához nem szükséges további fákat kivágni. A gyermekklinikának az elmúlt években adományozott, összesen 14 tonna újrapapír révén a Tetra Pak csaknem 200 felnőtt fát óvott meg a kivágástól.

**További Információ kérhető:**

|  |  |
| --- | --- |
| **Piskóti Attila / Tölgyi Kriszta** | **Molnár Zita** |
| Premier Kommunikációs Iroda | Tetra Pak Hungária Kereskedelmi Zrt. |
| Tel: 1/483-1860; 30/9 159 002 | Tel: 23/885-239 |
| Email: tolgyi@premiercom.hu | E-mail: zita.molnar@tetrapak.com |

**A Tetra Pak Csoport**

A Tetra Pak a világ vezető élelmiszer-feldolgozóipari rendszer- és csomagolóanyag gyártó vállalata, amelynek célja, hogy biztonságos, innovatív és környezetbarát termékeivel nap mint nap százmilliók élelmiszerellátását segítse világszerte. Ma a Tetra Pak az egyetlen olyan nemzetközi nagyvállalat a világon, amely képes integrált feldolgozó-, csomagoló-, elosztó gépsorokat és üzemi megoldásokat kínálni az élelmiszer-feldolgozásban. A Tetra Pak több mint 23.000 főt foglalkoztat több mint 170 országban. A ”MEGŐRZI, AMI JÓ” mottó, a Tetra Pak azon célját közvetíti, hogy a világ minden részére biztonságos és egészséges élelmiszert juttasson el.